পলাশী মনুমেন্ট
পলাশী মনুমেন্ট বা পলাশী স্মৃতিস্তম্ভ হল ঐতিহাসিক পলাশীর যুদ্ধর স্মৃতিতে প্রোথিত একটি স্মারকস্তম্ভ যা পশ্চিমবঙ্গ রাজ্যের নদীয়া জেলায় পলাশীতে অবস্থিত। বর্তমানে এই স্মারকটি ভারতীয় পুরাতত্ব সর্বেক্ষণের অধীন। ২০০৭ সালে যুদ্ধের ২৫০ বছর পূর্তি উপলক্ষ্যে ভারত-বাংলাদেশ-পাকিস্তান পিপলস ফোরাম কতৃক এই মনুমেন্টের পাশে নবাব সিরাজউদ্দৌলার মূর্তি স্থাপিত হয়েছে। ১৭৫৭ সালের ২৩ জুন পলাশীর প্রান্তরে ইংরেজদের সাথে নবাব সিরাজউদ্দৌলার যুদ্ধে বিশ্বাসঘাতকতার ফলে নবাববাহিনীর সর্বাত্মক পরাজয় ঘটে এই স্থান ১৮৮৩ সালে ব্রিটিশ সরকার প্রথম একটি মনুমেন্ট তৈরি করেন। লর্ড কার্জনের আদেশে ১৯০৯ সালে আরেকটি স্মৃতিস্তম্ভ তৈরি হয়েছিল ইংরেজদের বিজয় স্মারক হিসেবে যা বর্তমানে নদীগর্ভে তলিয়ে গেছে।
ভারতে দুর্ভিক্ষ
ভারতীয় উপমহাদেশ তথা বর্তমানের ভারত, পাকিস্তান ও বাংলাদেশে দুর্ভিক্ষ জীবনের একটি পৌনঃপুনিক বৈশিষ্ট্য ছিল। পৌরাণিক প্রমান বা আধুনিক ইতিহাস পর্যালোচানা করে দেখা যায় ভারতীয় উপমহাদেশে এই ২,৫০০ বছরে প্রায় ৯০ টি দুর্ভিক্ষ হয়েছে। সে গুলোর মধ্যে ১১-১৭ শতকেই অন্ততঃ ১৪ টি দুর্ভিক্ষ বা আকালের বিবরণের অধুনিক ইতিহাসে  উল্রেখ্য আছে। অস্টাদশ ও উনবিংশ শতাব্দীতেই এই দুভিক্ষে অন্ততঃ ৬০ লক্ষ লোক মারা যায়। ১৭৫৭ সালে ২৩ জুন পলাশীতে নবাব সিরাজুদ্দৌলাকে পরাজিত করে কম্পানি শাসনের শুরুতেই ১৭৭০ খ্রিস্টা্দ বাংলা ১১৭৬ সানে বাংলায় যে দুর্ভিক্ষ হয়ে ছিল যা ছিয়াত্তরের মন্বন্তর নামে পরিচিত। জনসংখ্যা বৃদ্বি ও উপনিবেশিক শাসন ব্যাবস্থা এই দুর্ভিক্ষের মুল কারণ বলে বিবেচিত।